stanford-oval/wikipedia huggingface dataset:
Orphan Black
Rooleissa

| 0 | 1 | 2 |
| --- | --- | --- |
|  Tatiana Maslany   | … |  useita klooneja, joista kaikki ovat syntyneet vuonna 1984 koeputkihedelmöityksen avulla.   |
|  Dylan Bruce   | … |  Paul Dierden, entinen armeijan palkkasotilas. Bethin poikaystävä ja tarkkailija.   |
|  Jordan Gavaris   | … |  Felix Dawkins, Sarahin sijaisveli. Taiteilija ja prostituoitu.   |
|  Kevin Hanchard   | … |  Etsivä Arthur Bell, Bethin työpari.   |
|  Michael Mando   | … |  Victor Schmidt, huumediileri ja Sarah’n entinen poikaystävä.   |
|  Maria Doyle Kennedy   | … |  Siobhan Sadler, Sarahin ja Felixin sijaisäiti.   |
|  Matt Frewer   | … |  Tohtori Aldous Leekie, Dyad-instituutin ja neolutionistien johtaja.   |
|  Évelyne Brochu   | … |  Tohtori Delphine Cormier, Cosiman tarkkailija ja tyttöystävä.   |
|  Ari Millen   | … |  Mark Rollins, protheleaani.   |
|  Kristian Bruun   | … |  Donnie Hendrix, Alisonin aviomies.    |
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 30. maaliskuuta 2013 | 1. kesäkuuta 2013 |
|  | 2 | 10 | 19. huhtikuuta 2014 | 21. kesäkuuta 2014 |
|  | 3 | 10 | 18. huhtikuuta 2015 | 20. kesäkuuta 2015 |
|  | 4 | 10 | 14. huhtikuuta 2016 | 16. kesäkuuta 2016 |
|  | 5 | 10 | 10. kesäkuuta 2017 | 12. elokkuuta 2017 |
Vastaanotto

Sarja on saanut enimmäkseen positiivisia arvosteluja ja sen ensimmäinen kausi saavutti Metacritic-sivustolla 73/100 pistettä.
Spin-off

Vuonna 2017 Japanissa Fuji TV -kanvalla aloitettiin esittämään Orphan Black – 7 Genes (jap. オーファン・ブラック 暴走遺伝子) -nimistä uudelleenfilmatisoitua Orphan Black -sarjaa. Sen päänäyttelijänä on myös laulajana tutuksi tullut Kang Ji-young.
Aiheesta muualla

Orphan Black BBC American sivuilla (englanniksi)
Orphan Black Spacen sivuilla (Arkistoitu – Internet Archive) (englanniksi)
Orphan Black Internet Movie Databasessa (englanniksi)
Peukalopaini

Peukalopaini
Yhdysvaltain armeijan sotilas pelaamassa peukalopainia irakilaisen pojan kanssa Bagdadissa
Peukalopaini on alun perin kiinalainen peli, jota kaksi ihmistä pelaa vastakkain käsillään tarkoituksena saada toisen peukalo "lukittua" oman peukalonsa alle.
Pelin kulku ja säännöt

Ensimmäiseksi pelaajat ottavat toisiaan kädestä kiinni puristamalla vastapelaajan sormet, peukaloa lukuun ottamatta, kämmeneensä. Näin saadaan alkuasetelma, josta lähdetään pelaamaan esimerkiksi laskemalla kolmeen. Lähtölaskennan aikana peukaloita pidetään vastakkain, tai vaihtehtoisesti niitä liikutellaan käden laidalta toiselle. Pelin alkaessa tarkoituksena on ainoastaan peukaloa ja kämmentä liikuttamalla saada vastustajan peukalo lukittua oman peukalon alle.
Usein peli kuitenkin "riistäytyy käsistä" ja pelaajat alkavat käyttää koko käsivarttaan ja jopa vartaloaan pelaamiseen. Tämä ei kuitenkaan ole sallittua yleisimpien sääntöjen mukaan, koska tällöin  pelaajien voimakkuus ja koko vaikuttavat ratkaisevasti liikaa pelin voittajaan. Jos peli menee toistuvasti liian "aggressiiviseksi", pelaajat voivat ottaa vapailla käsillään vastustajan ranteesta kiinni, jolloin käsivarrella ja vartalolla pelaaminen vaikeutuu.
Peukalopainia voidaan myös pelata joukkuepelinä neljän pelaajan kesken.
Pelinjohtaja

Pelinjohtaja tarkoittaa seuraavia asioita:
pelinjohtaja, pesäpallojoukkueen jäsen
pelinjohtaja, rooli roolipeleissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelinjohtaja”, voi hakea sivunnimihaulla, laajalla sivunnimihaulla tai tekstihaulla.
Pelinumeron jäädyttäminen

Pelinumeron jäädyttäminen on yhdysvaltalaisesta ammattilaisurheilusta ympäri maailmaa levinnyt kunnianosoitus joillakin ansioilla kunnostautuneelle pelaajalle. Yleensä pelinumeron jäädyttää urheiluseura, jonka riveissä pelaaja on vaikuttanut, eikä hänen numeroaan saa enää jäädyttämisen jälkeen käyttää kukaan. Poikkeuksia tästä ovat baseballpelaaja Jackie Robinsonin (42) ja jääkiekkoilija Wayne Gretzkyn (99) numerot, jotka on jäädytetty koko liigan kattavasti Major League Baseballissa ja National Hockey Leaguessa.
Tavan noudattamista on tietyissä tapauksissa yritetty rajoittaa. Kansainvälinen jalkapalloliittokin on yrittänyt estää muutamien numeroiden jäädyttämisen. FIFA ei ole esimerkiksi sallinut Argentiinan jalkapallomaajoukkueelle lupaa jäädyttää Diego Maradonan (10) pelinumeroa.
Suomessa jäädytetyn pelinumeron omaavien ammattilaispelaajien jälkeläisillä on ollut perinteisesti oikeus halutessaan käyttää tätä numeroa. Esimerkiksi jääkiekkoilija Timo Nummelinin (3) jäädytettyä pelinumeroa on hänen jälkeensä saanut TPS:ssä käyttää ainoastaan hänen poikansa Petteri Nummelin.
Pedro Aranda Díaz-Muñoz

Coat of arms of Pedro Arandadíaz
Pedro Aranda Díaz-Muñoz (29. kesäkuuta 1933 León – 11. marraskuuta 2018 Tulancingo) oli meksikolainen roomalaiskatolinen arkkipiispa. Hänet vihittiin papiksi 28. lokakuuta 1956 ja nimitettiin Tulancingon hiippakunnan johtoon 10. huhtikuuta 1975. Piispaksi konsekroinnin suoritti 24. kesäkuuta Miguel Darío Miranda y Gómez, jota avustivat Mario Pio Gaspari ja Anselmo Zarza Bernal.
Hiippakunnasta tuli myöhemmin arkkihiippakunta, ja Aranda Díaz-Muñoz sai 25. marraskuuta 2006 nimityksen Tulancingon arkkipiispaksi, jona hän toimi, kunnes jäi eläkkeelle 4. kesäkuuta 2008.
Myytinmurtajat (4. tuotantokausi)

Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.
Jakso 44 - Paperivarsijousi > Paperijalkajousi

| Myytti | Tulos | Lopputulokset |
| --- | --- | --- |
| Vanki pystyy tappamaan toisessa sellissä olevan vangin sanomalehdistä tehdyllä varsijousella. | Mahdollista | Adam ja Jamie rakensivat sanomalehdestä omat varsijousensa käyttäen vankien saatavilla olevia tarvikkeita. He tekivät omatekoista liimaa ja käyttivät alushousujen kuminauhoja jänteinä. Molempien jousien teho jäi alle 10 kilojouleen, minkä vuoksi nuolen pitäisi osua esimerkiksi kaulavaltimoon tai silmään ollakseen tappava. |
Jakso 44 - Paperivarsijousi > Vodka-myyttejä II

Kari, Tory ja Grant kokeilivat, voiko vodkalla...
| Myytti | Tulos | Lopputulokset |
| --- | --- | --- |
| ...poistaa tupakan hajun vaatteista. | Mahdollista | Kaksi takkia kyllästettiin tupakan savulla. Toinen laitettiin pesukoneeseen, ja toiseen suihkutettiin vodkaa ja vettä ennen koneeseen laittamista. Grant teki sokkotestin, ja vodkalla ruiskutettu takki sai paremman arvosanan. |
| ...tappaa mehiläisiä. | Murrettu | Ensin mehiläiset näyttivät kuolleen vodkasta, mutta kaikki onnistuttiin elvyttämään. |
| ...siivota kylpyhuoneen. | Mahdollista | Vodka ei tehnyt yhtä hyvää jälkeä kuin kaupallinen tuote, mutta sitäkin voi käyttää. |
Jakso 45 - Silvottu lentokone > Silvottu lentokone

Lentokoneen takaosan oli silponut...
| Myytti | Tulos | Lopputulokset |
| --- | --- | --- |
| ...vihainen vaimo mottorisahalla. | Murrettu | Jamie esitti vihaista vaimoa, mutta viilloista ei tullut kuvanmukaisia. |
| ...karanneen lentokoneen propelli. | Vahvistettu | Myytinmurtajat lähettivät lentokoneen propellin 60 km/h tekemään selvää lentokoneen peräosasta, ja kaikki näytti samalta kuin kuvassa. |
Jakso 45 - Silvottu lentokone > Tulta ilman tulitikkuja

Tulen voi sytyttää ilman tulitikkuja...
| Myytti | Tulos | Lopputulokset |
| --- | --- | --- |
| ...hieromalla kahta tikkua yhteen. | Vahvistettu | Tory, Kari ja Grant eivät saaneet tulta aikaan, joten he joutuivat pyytämään apua partiolta. |
| ...käyttämällä luotia. | Vahvistettu | Myytin mukaan ruuti syttyy tuleen, jos sitä ampuu luodilla. Mustaruuti oli parempaa kuin muskettiruuti, ja se syttyi tuleen. |
| ...käyttämällä limutölkin pohjaan hierottua suklaata. | Vahvistettu | Tory ja Grant hieroivat tölkkejä kuusi tuntia ja saivat lopulta tulen syttymään. Kyseessä on paraabelipeili. |
| ...käyttämällä teräsvillaa ja paristoa. | Vahvistettu | He saivat aikaan tulen koskettamalla pariston kumpaakin päätä. |
| ...käyttämällä jäätä. | Vahvistettu | Kari teki selvän jäisen keilapallon ja sai sillä tulen syttymään. |
Jakso 46 - Arkhimedeen kuolemansäde

Tässä Myytinmurtajien postispesiaalissa Myytinmurtajien fanit pääsivät kilpailemaan Myytinmurtajia vastaan ja rakentamaan omat rakennelmansa luodakseen Arkhimedeen kuolemansäteen.
Pienessä mittakaavassa tuli piti sytyttää 1,5 metrin päästä ja suuressa mittakaavassa 30 metrin päästä. Kilpailemaan pääsivät pieneen mittakaavaan Kari Lukes ja Jess Nelson UCSB:stä sekä Brenden Millstein Harvardista ja Stephen Marsh Lawrence Berkeley National Laboratorystä. Suuressa mittakaavassa oli Mike Bushroe NASAsta, mutta hänen rakennelmansa hajosi matkalla.
Myytinmurtajat diskattiin pienen mittakaavan kisasta, koska heidän polttoetäisyytensä ei ollut 1,5 metriä.
Lopulta Myytinmurtajat pyysivät apua MIT:ltä, ja he loivat Arkhimedeen kuolemansäteen naurettavalta etäisyydeltä nykypeileillä.
| Myytti | Tulos | Lopputulokset |
| --- | --- | --- |
| Pronssipeilit voivat polttaa vihollislaivaston. | Uudelleen murrettu | Myytinmurtajat saivat tulen aikaan MIT:n nykypeileillä mutta eivät kunnolla, joten he rakensivat ballistan ja sytyttivät lopulta laivan tuleen. |

Myytinmurtajat huomasivat, ettei Arkhimedes olisi voinut sytyttää vihollislaivastoja tuleen, koska...
Syrakusa, jossa kaiken väitettiin tapahtuva, oli idässä, joten Arkhimedes olisi voinut käyttää vain heikkoa aamuaurinkoa.
Kuolemansäde ei toimisi pilvisellä säällä
Vihollislaivaston pitäisi olla koko ajan paikallaan.
Syrakusan taistelu tapahtui kauan sitten ja peileistä alettiin kirjoittaa vasta 300 vuotta tapahtuman jälkeen.
Peilejä tarvittaisiin tuhansittain, jotta Kuolemansäde toimisi 30 metrin päästä.
Muut aseet, kuten Molotovin cocktail ja tulinuolet olivat paljon kätevämpiä.
Syttyvät purjeet eivät toimi heijastuksen takia.
Jakso 47 - Helium-jalkapallo > Helium-jalkapallo

| Myytti | Tulos | Lopputulokset |
| --- | --- | --- |
| Heliumilla täytetty virallinen NFL:n jalkapallo lentää kauemmaksi kuin ilmalla täytetty. | Murrettu | Palloihin pumpattiin tavallinen paine (13 psi:tä) heliumia. Heliumilla täytetty pallo lensi matalammalla. Myytinmurtajat tekivät myös pallojen lennättimen ja havaitsivat, että heliumilla täytetty jalkapallo lentää matalammalla Newtonin kolmannen lain takia. |
Jakso 47 - Helium-jalkapallo > Luodin nappaaminen hampailla

| Myytti | Tulos | Lopputulokset |
| --- | --- | --- |
| On mahdollista napata luoti hampailla. | Murrettu | Ensinnäkin hampaat eivät kestä luodin painetta, ja toiseksi ihmisen reaktioaika on liian hidas luodin nappaamiseen. |
Jakso 48 - Franklinin leija > Franklinin leija

Rakennustiimi selvitti suurta amerikkalaista myyttiä.
| Myytti | Tulos | Lopputulokset |
| --- | --- | --- |
| Benjamin Franklin leijatti leijaa ukonilmalla ja keksi sähkön. | Murrettu | Kari, Tory ja Grant rakensivat leijan, joka oli yleinen Franklinin aikoina ja kiinnittivät toiseen päähän avaimen. He eivät saaneet mitään eroa kuivan ja märän narun välillä, mutta märkä veti enemmän sähköä. Sähköisku, joka tuli avaimeen olisi kuitenkin riittänyt tappamaan ihmisen ja luultavasti myös Franklinin. |
Jakso 48 - Franklinin leija > Totuuksia ilmavaivoista

Tässä myytissä Myytinmurtajien piti olla erittäin tahdikkaita, eivätkä he saaneet käyttää sanaa pieru vaan ilmavaiva.
Ilmavaivoja voi saada...
| Myytti | Tulos | Lopputulokset |
| --- | --- | --- |
| ...pavuista. | Vahvistettu | Adam kokeili papuja, ja hänen ilmavaivat kaksinkertaistuivat. |
| ...hiilihappoisista juomista. | Vahvistettu | Kari kokeili hiilihappojuomia, ja hänen ilmavaivansa kaksinkertaistuivat. |
| ...lihasta. | Murrettu | Jamie kokeili lihaa, mutta hänen ilmavaivojensa määrä ei muuttunut. |
| Ihminen voi kuolla omien ilmavaivojensa kaasuihin. | Murrettu | Tappava määrä metaania olisi 2 % ja hiilidioksidia 10 %, mutta määrien saavuttaminen kestäisi useita vuosia. Hengityskin aiheuttaa enemmän hiilidioksidia. |
| Tulitikku poistaa ilmavaivan hajun. | Murrettu | Rikkivety ja metyylimerkapteeni ovat tuoksuvat kaasut ilmavaivassa. Tulitikku ei poistanut niitä vaan peitti metyylimerkapteenin tuoksun. |
Jakso 49 - Kännykät lentokoneessa > Heliumlautta

| Myytti | Tulos | Lopputulokset |
| --- | --- | --- |
| Tavallisen kumiveneen voi täyttää heliumilla, ja sillä voi lentää. | Murrettu | Tavallisella kumiveneellä se ei onnistunut, joten Myytinmurtajat joutuivat rakentamaan oman ison lautan, jonka he kuitenkin tuhosivat lopussa. |
Jakso 49 - Kännykät lentokoneessa > Kännykät lentokoneessa

| Myytti | Tulos | Lopputulokset |
| --- | --- | --- |
| Kännykät lentokoneessa voivat sekoittaa koneen instrumentit. | Murrettu | Kännykkä sai auton kyydissä instrumentit riehumaan. Myytinmurtajat eivät kuitenkaan päässeet taivaalle kokeilemaan myytin paikkaansapitävyyttä, koska se on laitonta. He kuitenkin kokeilivat koetta maassa ja tulivat siihen tulokseen, etteivät kännykät sekoita lentokoneen instrumenttejä. Lentoyhtiöt eivät kuitenkaan halua ottaa sitä riskiä, että uusien kännykkämallien signaalit häiritsisivät instrumentteja. |
Jakso 50 - Ilmaan ammutut luodit > Ilmaan ammutut luodit

| Myytti | Tulos | Lopputulokset |
| --- | --- | --- |
| Ylös ammuttu luoti voi maahan osuessaan tappaa ihmisen. | Vahvistettu, Mahdollista, Murrettu | Myytin lopputulos jouduttiin jakamaan kaikkiin luokkiin, koska suoraan ylös ammuttu luoti putoaa maahan nopeudella, joka ei tapa, koska ampuja laukaisee aseen erittäin todennäköisesti pienessä kulmassa, jolloin luoti säilyttää ballistisen liikeratansa ja saattaa olla maahan tullessaan tappava, ja koska putoavien luotien tappamista ihmisistä on todistajanlausuntoja ja lääketieteellisiä asiakirjoja. |
Jakso 50 - Ilmaan ammutut luodit > Vodka-myyttejä III

Vodkaa voi käyttää...
| Myytti | Tulos | Lopputulokset |
| --- | --- | --- |
| ...poistamaan myrkkysumakin aiheuttaman ihottuman. | Murrettu | Aluksi tiimistä ei löytynyt ketään myrkkysumakille allergista, mutta lopulta he löysivät koehenkilön. Vodka ei tehonnut ihottumaan ollenkaan. |
| ...lievittämään kipua laastareita poistettaessa. | Mahdollista | Tavallisen laastarin irti vetäminen sattui Grantiin, ja sen mukana irtosi karvoja Grantin jalasta. Vodka-laastarin mukana ei irronnut karvoja, ja irrotus oli vähemmän kivulias. |
| ...tekemään huonolaatuisesta vodkasta laadukasta vodkaa. | Murrettu | He suodattivat vodkan useaan kertaan, mutta he eivät saaneet siitä laatuvodkaa. |
Jakso 51 - Myyttien uudelleentutkinta

Vuorossa on Myytinmurtajien neljäs uudelleentutkinta-spesiaali (jos Arkhimedeen kuolemansäde lasketaan mukaan).
Jakso 51 - Myyttien uudelleentutkinta > Salamiraketti

Myytti on muunnos Yhdysvaltojen Etelävaltioiden pitkän kantaman ohjuksesta.
| Myytti | Tulos | Lopputulokset |
| --- | --- | --- |
| Salamimakkaraa voi käyttää hybridiraketissa polttoaineena. | Vahvistettu | Salami, kuten parafiini, lennätti rakettia 6 metriä. |
Jakso 51 - Myyttien uudelleentutkinta > Nuolen halkaisu

| Myytti | Tulos | Lopputulokset |
| --- | --- | --- |
| Nuolen voi halkaista toisella nuolella, kuten Robin Hoodissa. | Uudelleen murrettu | Edes ammattilainen ei saanut nuolta kunnolla halkaistua, kunnes Myytinmurtajat käyttivät bambua. Lisäksi he rakensivat oman keskiaikaisen nuolensa mutta eivät saaneet sitä halkeamaan. |
Jakso 51 - Myyttien uudelleentutkinta > Luotien ampuminen veden alla

| Myytti | Tulos | Lopputulokset |
| --- | --- | --- |
| Veden alla pystyy ampumaan käsiaseella. | Vahvistettu | Tiimi käytti aseita 9mm pistooli, .357 Magnum revolveri, 12 kal. haulikko ja .30-06 kivääri. Myytinmurtajat saivat luodit tunkeutumaan osittain ballistiseen hyytelöön (joka edusti ihmistä) mutta ainoastaan hyvin lyhyen etäisyyden päästä. Jos haulikolla ampuu veden alla, ensimmäinen laukaus jää ainoaksi, sillä ase halkeaa. |
Jakso 52 - Mielenhallinta > Maalausta räjähteillä

Kyseessä on klassinen tapaus Mr. Bean -ohjelmasta.
| Myytti | Tulos | Lopputulokset |
| --- | --- | --- |
| Huoneen voi maalata kokonaan maalilla, jos maalipurkkiin laittaa dynamiitin. | Murrettu | Adam ja Jamie laittoivat maalin muoviämpäriin sirpalevaaran takia. He saivat pienestä huoneesta maalattua kuitenkin vain 40%. Kaiken lisäksi ihmisestä ei voi jäädä seinään selvää siluettia, ja seinät vahingoittuvat räjähdyksessä. |
Jakso 52 - Mielenhallinta > Mielenhallinta

Mielenhallinta on mahdollista...
| Myytti | Tulos | Lopputulokset |
| --- | --- | --- |
| ...psionisella kypärällä, jonka ohjeet löytää internetistä. | Murrettu | Kypärällä ei ollut mitään vaikutusta. |
| ...pulssittaisella ilmastoinnilla. | Murrettu | Ilmastoinnilla ei ollut mitään vaikutusta. |
| ...pyörivällä magneetilla. | Mahdollista | EEG-laite huomasi muutoksen aivokäyrässä. |
| ...sublimoidulla äänellä. | Murrettu | Äänet eivät toimineet lainkaan. |
| ...ohjatulla hypnoosilla. | Osittain mahdollista | Ohjattu hypnoosi vaikutti aivotoimintaan. |
Jakso 53 - Räjähtävät housut > Räjähtävät housut

Tämä myytti tulee Uudesta-Seelannista.
| Myytti | Tulos | Lopputulokset |
| --- | --- | --- |
| Farmareiden housut voivat räjähtää tietyillä aineilla kyllästettyinä. | Vahvistettu | Rakennustiimi kokeili rikkaruohomyrkkyä, lannoitetta, ruutia, happoja ja erilaisia räjäytysmenetelmiä: kitkaa, tulta, kuumuutta ja voimakasta iskua. Lannoite, ruuti ja hapot eivät toimineet millään menetelmillä. Rikkaruohomyrkyllä kyllästetyt housut suorastaan räjähtivät kovassa iskussa. Ne myös syttyivät nopeasti kuumuudesta ja paloivat kokonaan pois Busterin päältä alle 10 sekunnissa eli tavallaan "räjähtivät". Vain kitkalla ei ollut vaikutusta rikkaruohomyrkkyyn. Lopussa rakennustiimi käytti oikeaa räjähdettä housuissa ja sai aikaan kunnollisen räjähdyksen. |
Jakso 53 - Räjähtävät housut > Öljy-yhtiöiden salaliitto

Bensan kulutus on halvempaa...
| Myytti | Tulos | Lopputulokset |
| --- | --- | --- |
| ...kaasuttimen magneetilla. | Murrettu | Magneetilla ei ollut vaikutusta. |
| ...bensaan sekoitetulla asetonilla. | Murrettu | Seoksella ei ollut vaikutusta. |
| ..."ihmekaasuttimella", jolla voi päästä 300 mailia gallonalla. | Murrettu | "Ihmekaasuttimella" ei ollut mitään vaikutusta. |
| ...vetypolttokennolla. | Murrettu | Polttokaasutin ei toiminut. |
| ...valmistamalla ja käyttämällä paistoöljyä polttoaineena. | Vahvistettu | Myytinmurtajat valmistivat öljyä suodatetusta paistoöljystä, ja auto kulki sillä noin 10% lyhyemmän matkan kuin dieselillä. Käytetty ja kotitekoisesti suodatettu paistoöljy on kuitenkin selvästi normaalia polttoainetta halvempaa. |
Jakso 54 - Murtomyytit koetuksella

Tässä erikoisjaksossa Myytinmurtajat laittoivat Hollywoodin rikosmyytit koetukselle.
Jakso 54 - Murtomyytit koetuksella > Ilmastointikiipeilyä

Tämä myytti on elokuvasta Firetrap.
Ihminen voi kiivetä ilmastointikanavassa...
| Myytti | Tulos | Lopputulokset |
| --- | --- | --- |
| ...voimakkailla magneteilla. | Murrettu | Jamien "supermagneetit" kannattivat 250 kilon painon, ja hän pääsi niillä etenemään, mutta ne olivat liian äänekkäät. |
| ...imukupeilla. | Murrettu | Adam rakensi imukuppeihinsa tyhjiön ja pääsi kiipeämään kuilua pitkin, mutta jossakin väleissä imukupit pettivät ja olivat liian äänekkäitä. |
Jakso 54 - Murtomyytit koetuksella > Laserit

Tämä myytti tulee elokuvasta Ansa viritetty.
Lasereita voi huijata...
| Myytti | Tulos | Lopputulokset |
| --- | --- | --- |
| ...puhaltamalla puuteria säteisiin, jotta ne näkee. | Murrettu | Puuteria täytyisi koko ajan puhaltaa lisää, jotta kaikki laserit löytäisi. Jos puuteria puhaltaa liikaa, se katkaisee säteen ja laukaisee hälyttimet. |
| ...käyttämällä yönäkölaseja. | Murrettu | Tory kokeili yönäkölaseja, mutta ne eivät näyttäneet yhtään laseria vaan tekivät kaikesta epäselvää. |
| ...osoittamalla laseria takaisin lähettimellä. | Murrettu | He saivat suunnattua laserin lähettimellä takaisin, mutta lähetintä olisi epäkäytännöllistä kantaa mukana. |
Jakso 54 - Murtomyytit koetuksella > Lasioven avaus

Lasisen oven läpi voi mennä...
| Myytti | Tulos | Lopputulokset |
| --- | --- | --- |
| ...leikkamalla reiän lasiin ja vetämällä sen pois imukupilla. | Murrettu | Imukupilla ei saa vedettyä leikattua lasia irti lasiovesta. |
| ...poraamalla reiän. | Murrettu/Osittain mahdollista | Poraaminen piti ääntä muttei laukaissut hälytystä. Adam ja Jamie porasivat reikää, ja lasi hajosi miljooniin osiin mutta pysyi paikallaan, koska se oli laminoitu. Palaset täytyi poistaa pikkuhiljaa, kunnes kädellä ylettyi ovenkahvaan. Koe on lähes mahdotonta toistaa yhdenmukaisesti. |
Jakso 54 - Murtomyytit koetuksella > Painoanturin huijaus

Tämä myytti tulee elokuvasta Ansa viritetty.
Painoanturia voi huijata...
| Myytti | Tulos | Lopputulokset |
| --- | --- | --- |
| ...pitämällä veistä painoanturin päällä ja laittamalla purkan sen päälle. | Murrettu | Veitsen pitäminen anturin päällä onnistui, mutta purkka on liian pehmeää pitääkseen anturia paikallaan. |
| ...pitämällä veistä painoanturin päällä ja laittamalla ilmastointiteippiä veitsen päälle. | Mahdollista | Tämä oli suunnitelma B, ja se toimi. |
Jakso 54 - Murtomyytit koetuksella > Kassakaappi

Kassakaapin voi avata nopeasti...
| Myytti | Tulos | Lopputulokset |
| --- | --- | --- |
| ...käyttämällä stetoskooppia. | Murrettu | Adam kokeili klassista tekniikkaa, mutta se kesti liian kauan. |
Jakso 54 - Murtomyytit koetuksella > Rakennukseen kiipeäminen

Adam joutui tämän myytin todistamiseksi kiipeämään 23-kerroksista taloa ylös imukupeillaan.
| Myytti | Tulos | Lopputulokset |
| --- | --- | --- |
| Rakennuksen huipulle voi kiivetä tyhjiö-imukupeilla. | Mahdollista | Adamin fyysinen kunto ei kestänyt huipulle saakka. Huippu-urheilijalle nousu on mahdollinen. |
Jakso 55 - Höyrytykki > Arkhimedeen höyrytykki

| Myytti | Tulos | Lopputulokset |
| --- | --- | --- |
| Arkhimedes ampui höyrytykillä vihollislaivastoja. | Murrettu | Adam ja Jamie eivät saaneet höyrytykkiä toimimaan Leonardo Da Vincin suunnitelmien mukaisesti, vaan he joutuivat rakentamaan oman versionsa, joka kuitenkin toimi jo 4 baarissa, vaikka alkuperäinen suunnitelma oli 20 baaria. |
Jakso 55 - Höyrytykki > Muropaketti

| Myytti | Tulos | Lopputulokset |
| --- | --- | --- |
| Muropakkauksessa on enemmän proteiineja kuin itse muroissa. | Murrettu | Kokeiden mukaan muroissa on selvästi enemmän kaloreita, rasvaa, sokereita ja proteiineja kuin pakkauksissa. Sitä paitsi pakkausten muste on myrkyllistä. Muropakkauksessa on 20 prosenttia vähemmän kaloreita kuin sokerimuroissa. |
Jakso 55 - Höyrytykki > Likaisimmat hampaat

| Myytti | Tulos | Lopputulokset |
| --- | --- | --- |
| Adamilla on Myytinmurtajien likaisimmat hampaat. | Ensin Murrettu, sitten Vahvistettu | Kari vertaili Myytinmurtajien hampaiden väriä. Toryn ja Grantin hampaat olivat valkoista sävyä ja Jamien hieman Adamia ruskeampaa sävyä. Tuloksen kuultuaan Jamie kävi hampaidenvalkaisijalla, mikä teki Adamin hampaista tiimin likaisimmat. |